Nyeste Skilderie af Kiøbenhavn, 1806-11-15
Madrid d. 14 Oct. Fredsfyrsten har i Egenskab af Hocatholske Majestæts Generallissimus under 5 Oct. ladet bekjendtgjøre en Proclamation til alle Provindser i det Spanske Monarkie, som allevegne, især i Residenten har opvakt største Opmærksomhed. Denne Proclamation, som er en varm Opfordring til at gribe til Vaaben, synes at bebude en øiensynlig Fastlandskrig, og synes saa meget mere besynderlig, som man meere end nogensinde før har troet, at der herskede den bedste Forstaaelse imellem os og Portugal, de eneste to Nabomagter, som Fiendtligheder kunne udbryde imellem. Proclamationen lyder saaledes: "J Omstændigheder mindre farlige, end dem, vi nu befinde os i, kappedes gode Undersaatter og at staae deres Souverainer bi med Frivillige og med Understøttelser, svarende til Stadens Fornødenheder. Det er i den nærværende Forfatning, hvor det er nødvendig at vise sig ædelmodig mod Fædrenelandet. Kan Kongeriget Andalusien, som Naturen har skienket Heste, tjenlige til det lette Cavallerie, eller Provindsen Estremadura, som i den Henseende gjorde Kong Philip V. saa vigtige Tjenester, vel see Kongen af Spaniens Cavallerie formindsket og ufuldstændige? Nei, det troer jeg ikke, jeg haaber tvertimod, at de efter den nærværende Slægts berømte Forfædres Exempel, der tjente vor nuværende Konges Fædre med Mennesker og Heste, som Efterkommere af disse brave Mænd ville forsyne Kongen med Regimenter eller øvede Ryttere, som kunne bruges til Fædrenelandets Tjeneste og Forsvar, saalænde den nærværende Fare staaer paa. Naar den engang er overstaaet ville de hæderfulde kunne vende tilbage til deres Families Skjød. Hver af dem vil kappes om Seierens Hæder; den ene vil takke sin Arm for sin Families Redning, den anden for sin Hovedsmands, sin Slægtnings eller Vens Frelse, kort, alle ville have Deel i Fædrenelandets Lykke. Kommer, mine dyrebare Medborgere, følger den bedste Souverains Faner, Kommer, jeg vil samle eder med Taknemmelighed, naar Seierens Gud forunder os en lykkelig og varig Fred, det eneste Øiemed for vore Ønsker. Nei, J ville ikke lade eder overvinde af Frygt eller Trædskhed. Eders Hjerter ville være lukkede for hvert Slags fremmed Forførelse. Kommer, og, dersom vi ikke nødes til at lægge Hænderne i Skjødet mod vore Fiender, saa staae J ikke Fare for at mistænkes for at have en falsk Jdee om eders Loyalitet, eders Ære, ved ikke at følge min Opfordring. Men dersom min Stemme ikke kan vække eders Æresfølelse, saa værer eders egne Opfordrere, værer Fædre til et Folk, i hvis Navn jeg taler til eder; lad det, J skylde samme, erindre eder om, hvad J skylder eder selv, eders Lykke og den Religion J udøve. Slottet St. Laurent d. 5 Oct. 1806. (undertegnet) Fredsfyrsteen. Paa samme Tid ere Administrationerne i Provindserne blevne opfordrede til, af alle Kræfter at hielpe Regjeringen i at recrutere Armeen, remontere Cavalleriet og understøtte Statsudgivterne. Jntendanterne og Præsterne have faaet befaling at understøtte hos Folket Regjeringens Begjeringer, og overtale Jndbyggerne til at opfylde dens Øiemed. Requisitionerne af Heste ere meget betydelige. Navarre, hvis Recrut-Contingent aldrig oversteg 400, maa levere 1500; Biscaia 757, Provindsen Alba 600, Guipuscoa 700; Bungs 3000, Ny Castilla 4000, og saaledes de øvrige. Man er nu ligeledes i Færd med at anvende den Kongelige Skat til at bestride Krigs udgivterne.